CELEX: 32016R0330
Language: hu
Date: 2016-03-08 00:00:00
Title: A Bizottság (EU) 2016/330 végrehajtási rendelete (2016. március 8.) az általános tarifális preferenciák rendszerének alkalmazásáról szóló 978/2012/EU rendeletnek megfelelően a 2017–2019 közötti időszakra vonatkozóan egyes GSP-kedvezményezett országok tarifális preferenciáinak egyes GSP-áruosztályok tekintetében történő felfüggesztéséről

9.3.2016   
            
            
               HU
            
            
               Az Európai Unió Hivatalos Lapja
            
            
               L 62/9
            
         A BIZOTTSÁG (EU) 2016/330 VÉGREHAJTÁSI RENDELETE
   (2016. március 8.)
   az általános tarifális preferenciák rendszerének alkalmazásáról szóló 978/2012/EU rendeletnek megfelelően a 2017–2019 közötti időszakra vonatkozóan egyes GSP-kedvezményezett országok tarifális preferenciáinak egyes GSP-áruosztályok tekintetében történő felfüggesztéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az általános tarifális preferenciák rendszerének alkalmazásáról és a 732/2008/EK tanácsi rendelet hatályon kívül helyezéséről szóló, 2012. október 25-i 978/2012/EU európai parlamenti és tanácsi rendeletre (1) és különösen annak 8. cikke (3) bekezdésére,
   mivel:
   
               (1)
            
            
               A 978/2012/EU rendelet 8. cikke (1) bekezdésének megfelelően az általános preferenciarendszer (GSP) általános előírásainak tarifális preferenciáit fel kell függeszteni olyan, egy adott GSP-kedvezményezett országból származó, valamely GSP-áruosztályba tartozó termékek tekintetében, amelyek esetében az ebből a GSP-kedvezményezett országból az Unióba irányuló behozatal három egymást követő évben vett átlagértéke meghaladja az említett rendelet VI. mellékletében felsorolt határértékeket.
            
         
               (2)
            
            
               A 978/2012/EU rendelet 8. cikke (2) bekezdése értelmében és a 2009–2011-es naptári évekre vonatkozó kereskedelmi statisztika alapján az 1213/2012/EU bizottsági végrehajtási rendelet (2) meghatározta azon áruosztályok listáját, amelyek vonatkozásában 2014. január 1-jétől2016. december 31-ig felfüggesztésre kerültek a tarifális preferenciák.
            
         
               (3)
            
            
               A 978/2012/EU rendelet 8. cikkének (3) bekezdésével összhangban a Bizottságnak a tarifális preferenciák felfüggesztése vagy újbóli bevezetése érdekében végrehajtási jogi aktus révén háromévente felül kell vizsgálnia az említett listát. A felülvizsgált lista 2017. január 1-jétől három évig alkalmazandó. A lista a 2015. szeptember 1-jétől rendelkezésre álló, 2012–2014-es naptári évekre vonatkozó kereskedelmi statisztikán alapul, és figyelembe veszi az említett időpontban hatályos 978/2012/EU rendelet II. mellékletében felsorolt GSP-kedvezményezett országokból származó behozatalokat. Mindazonáltal nem vették figyelembe azon GSP-kedvezményezett országokból származó behozatalok értékét, amelyek 2017. január 1-jétől már nem részesülnek a 978/2012/EU rendelet 4. cikke (1) bekezdésének b) pontja szerinti tarifális preferenciákból.
            
         
               (4)
            
            
               Az e rendeletben előírt intézkedések összhangban vannak az Általános Preferenciális Rendszer Bizottságának véleményével,
            
         ELFOGADTA EZT A RENDELETET:
   1. cikk
   Az e rendelet melléklete tartalmazza azon GSP-áruosztályba tartozó termékek listáját, amelyek tekintetében a 978/2012/EU rendelet 7. cikkében említett tarifális preferenciákat az érintett GSP-kedvezményezett országok vonatkozásában felfüggesztik.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2017. január 1-jétől2019. december 31-ig kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. március 8-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 303., 2012.10.31., 1. o.
   
   
      (2)  A Bizottság 2012. december 17-i 1213/2012/EU végrehajtási rendelete az általános tarifális preferenciák rendszerének alkalmazásáról szóló 978/2012/EU európai parlamenti és tanácsi rendeletnek megfelelően egyes GSP-kedvezményezett országok tarifális preferenciáinak egyes GSP-áruosztályok tekintetében történő felfüggesztéséről (HL L 348., 2012.12.18., 11. o.).
   
      MELLÉKLET
      Azon GSP-áruosztályok listája, amelyek tekintetében a 978/2012/EU rendelet 7. cikkében említett tarifális preferenciákat egy adott érintett GSP-kedvezményezett ország vonatkozásában felfüggesztik
      
         
            A. oszlop
         : az ország neve
      
         
            B. oszlop
         : GSP-áruosztály (a GSP-rendelet 2. cikkének j) pontja)
      
         
            C. oszlop
         : leírás
      
                  A
               
               
                  B
               
               
                  C
               
            
                  India
               
               
                  S-5
               
               
                  Ásványi termékek
               
            
                  S-6a
               
               
                  Szervetlen és szerves vegyi anyagok
               
            
                  S-11a
               
               
                  Textilek
               
            
                  S-14
               
               
                  Gyöngyök és nemesfémek
               
            
                  S-15a
               
               
                  Vas, acél, valamint vas- és acéláruk
               
            
                  S-15b
               
               
                  Nem nemesfémek (kivéve vas és acél) és ezekből készült áruk (kivéve vasból és acélból készült áruk)
               
            
                  S-17b
               
               
                  Gépjárművek, kerékpárok, légi járművek, űrhajók, hajók és csónakok
               
            
                  Indonézia
               
               
                  S-1a
               
               
                  Élő állatok és állati termékek, a halakat kivéve
               
            
                  S-3
               
               
                  Állati vagy növényi olajok, zsírok és viaszok
               
            
                  Kenya
               
               
                  S-2a
               
               
                  Élő növények és virágkertészeti termékek
               
            
                  Ukrajna
               
               
                  S-17a
               
               
                  Vasúti és villamosvasúti járművek és termékek
               
            
                  S-3
               
               
                  Állati vagy növényi olajok, zsírok és viaszok